Afg‘onistonning Qunduz viloyatida “Tolibon” 16 nafar yo‘lovchini qatl etdi

Afg‘onistonning Qunduz viloyatida “Tolibon” jangarilari “uch yoki to‘rt avtobus”ning 16 nafar yo‘lovchisini qatl etdi. Bu haqda mahalliy rasmiylarga tayanib, AFP ma’lum qildi, deya xabar beradi “TASS”.

“Jangarilar 16 yo‘lovchini o‘ldirdi, yana 30 kishi garovga olingan”, — deya ta’kidlagan viloyat gubernatori matbuot kotibi. Ayni paytda, politsiya fojia qurbonlari soni 17 kishiga yetganligini bildirmoqda.
Oldinroq Qunduzda jangarilari 192 kishini qo‘lga olgani, ulardan 100 nafari ozod qilinib, sakkiz nafari halok bo‘lgani xabar berilgandi.